








«Συνειδητοποιούµε ότι στη σηµερινή χρονική συγκυρία 
σε µια ηµικατεχόµενη πατρίδα που μαστίζεται από µια 
γενική παρακμή και ταλανίέεται απὀ σκάνδαλα, διαπλοκή 
και διαφθορά µε κίνδυνο την κατάρρευση των θεσμών, 
χρειάζεται η πολιτική να ανακτήσει την αξιοπιστία της 
και οι πολιτικοί να πείσουν και να κερδίσουν 

την εμπιστοσύνη της κοινωνίας. 


Η πολιτική απαξίωση έχει οδηγήσει σ᾿’ ένα πρωτόγνωρο 
Φαινόμενο για τον τόπο µας µε την αποχή σε εκλογές να 
ξεπερνά καιτο 9026. 


Η κατάσταση αυτή πρέπει να αλλάξει, λειτουργώντας 
προδραστικά και όχι µόνο αντιδραστικά, χωρίς 
χειραγώγηση και ποδηγέτηση του κόσμου που έντεχνα 
γίνεται εδώ και χρόνια απὀ κάποιους, γιατί ο τόπος µας 
χρειάζεται όσο ποτέ άλλοτε ενεργούς πολίτες και 
Ιδιαίτερα νέους, αξιοποιώντας τις εµπειρίες των 
παλαιοτέρων, µε όραμα, αρχές και ήθος για να υπάρξει 
εξυγίανση της πολιτικής ζωής». 


ΣΥΝΕΡΓΑΣΙΑ 
ΔΗΜΟΚΡΑΤΙΚΩΝ 
ΔΥΝΑΜΕΩΝ 





ΟΚΤΩΒΡΙΟΣ 2020 


Μανιφέστο Πολιτικής Πλατφόρμας 
«Συνεργασία Δημοκρατικών Δυνάμεων» 


ΠΗ «Συνεργασία Δημοκρατικών Δυνάμεων» εἶναι µια Πολιτική Πλατφόρμα 
στην οποία συμμετέχουν ελεύθερα όσοι πολίτες θέλουν να συμβάλουν στην 
παραγωγή δημιουργικών προτάσεων µε στόχο την εξεύρεση λύσεων στα 
προβλήματα που αντιμετωπίζει ο τόπος, η κοινωνία και οι συμπολίτες µας. 


Στόχος να δώσει διέξοδο και πραγματική ευκαιρία σε όσους πολίτες 
πιστεύουν ότι το πολιτικό σκηνικό χρειάζεται µετριοπαθείς ανθρώπους µε 
δημιουργικές θέσεις και απόψεις, που Θα λειτουργήσουν πολιτικά στον 
ευρύτερο ενδιάµεσο χώρο. Ταυτόχρονα Φιλοδοξεί να συμβάλει µε όσες 
πολιτικές δυνάμεις το επιθυμούν, µε συγκλίνουσες βεβαίως θέσεις, στην 
πολιτική σταθερότητα και στην οµαλή διακυβόρνηση του τόπου, 
στοχεύοντας σε συνεργασίες ώστε να δώσει ουσιαστικές λύσεις στα 
προβλήματα του τόπου και του πολίτη. Πολιτικές µε στόχευση στην 
προστασία της µεσαίας τάξης, των μικρομεσαίων όπου αποτελούν τη 
ραχοκοκαλιά του τόπου µας και στο ανθρωποκεντρικό μικτό οικονομικό 
σύστημα. 


Ύψιστος στόχος η συμβολή στη δηµιουργία κλίματος ενότητας και εθνικής 
οµοψυχίας για να αντιμετωπιστεί αποτελεσματικά η Τουρκική 
προκλητικότητα και να ανοίξει επιτέλους ο δρόμος για την οπίλυση του 
Κυπριακού προβλήματος, στη βάση των ψηφισμάτων των Πνωμένων Εθνών 
για λύση Διζωνικής δΔικοινοτικής Ὁμοσπονδίας, ως ο. ιστορικός 
συμβιβασμός, εφόσον το περιεχόµενο διασφαλίζει την εφαρμογή των 
ανθρωπίνων δικαιωμάτων, των βασικών ελευθεριών και του Ευρωπαϊκού 
κεκτηµένου. 


Αυτά μπορούν να επιτευχθούν µε νέους ανθρώπους, οι οποίοι αξιοποιώντας 
τις εµπειρίες των παλαιοτέρων, Θα έχουν ρόλο στο πολιτικό γίγνεσθαι. 


Όλοι οι πολίτες που επιθυμούν να συμμετέχουν στην Πλατφόρμα έχουν 
ισότιμο λόγο σε κάθε θέµα. Συντονιστική Επιτροπή µε ισότιμα µέλη, χωρίς 
αρχηγό, θα Φροντίζει να προβάλλει και να εφαρμόζει τις θέσεις και τις 
απόψεις των Φίλων, στηριζόμενη στις απόψεις της πλειοψηφίας. Στόχος να 
προωθούνται οι απόψεις των πολλών και όχι µιας µικρής ομάδας που 
συνήθως περιβάλλει ηγεσίες πολιτικών δυνάµεων, που χουν ως 
μακροπρόθεσμο σκοπό την προσωπική τους ανέλιξη και όχι τα καλώς 
νοούµενα συμφέροντα του συνόλου. 


Η Πολιτική Πλατφόρμα «Συνεργασία Δημοκρατικών Δυνάμεων» δεν εἶναι 
αρχηγικό κίνηµα. Με συλλογική ηγεσία, οι αποφάσεις Θα λαμβάνονται 
δηµοκρατικἀ. Αυτό Θα µπορεί να εξασφαλίζεται και να διαπιστώνεται 
άµεσα, µε τη χρήση της τεχνολογίας, γιατί ως «Συνεργασία Δημοκρατικών 
Δυνάμεων» θεωρούμε πως αυτή πρέπει να εἶναι η βασική αρχή σε κάθε 
δημοκρατικό σχήμα. Για τα πιο κρίσιμα θέµατα Θα µπορεί να καλεί τους 
πολίτες µε ειδική γνώση αυτών των θεμάτων και να ακούει την γνώµη τους 
πριν πάρει απόφαση. 


Η Πλατφόρμα, σε πρώτη Φάση, Θα αγκαλιάσει όσους πολίτες όχουν 
παρόμοιους προβληματισμούς και πραγματικά έχουν επιθυμία να αλλάξουν 
προς το καλύτερο τα σημερινά δεδοµένα. Στη συνέχεια, θα προσπαθήσει 
να προβεί σε πολιτικές συνεργασίες µε άλλα πολιτικά σχήµατα ή κινήματα 
με τα οποία Θα διαπιστωθεί κοινή αντίληψη σε βασικές αρχές. Στόχος εἶναι 
να δώσει στις επικείµενες Βουλευτικές Εκλογές διέξοδο στους πολίτες που 
το επιθυμούν, διατηρώντας την ίδια ώρα την αυτονομία και την οντότητα 


της. 








Πολιτικές Θέσεις 


ΚΥΠΡΙΑΚΟ 

ο Επιδιώκουμε λύση του Κυπριακού προβλήματος στη βάση των Ψψηφισμάτων των 
Πνωμένων Εθνών για λύση Διζωνικής Δικοινοτικής Ὁμοσπονδίας, ως ο ιστορικός 
συμβιβασμός, εφόσον το περιεχόµενο διασφαλίζει την εφαρμογή των ανθρωπίνων 
δικαιωμάτων, των βασικών ελευθεριών και του Ευρωπαϊκού κεκτηµένου. 

ο Ουδέποτε θα αποδεχτούµε τη διχοτόµηση της πατρίδας µας. Δεν ανεχόµαστε τη 
διχοτόμηση είτε µε τη σηµερινή της µορφή, είτε µε την υπογραφή µας. 

ο Εμείς δεν βολευόμαστε µε την κατοχή της πατρίδας µας. 

ο ἠ τακτική µας θα πρέπει να περιλαμβάνει τη συνέχιση των δικοινοτικών συνομιλιών που 
θα μπορούσαν να αποκτήσουν και τη µορφή διεθνούς διάσκεψης. Η επανέναρξη των 
συνομιλιών είναι ο μοναδικός δρόμος που µπορεί να κρατήσει ανοικτό το παράθυρο 
ελπίδας για επίλυση του Κυπριακού και άρση του σημερινού απαράδεκτου στάτους κβο, 
στα πλαίσια των ψΨηφισμάτων και των διαδικασιών του ΟΗΕ. 

ο Θα πρέπει να αξιοποιήσουµε µε κάθε τρόπο την Ευρωπαϊκή Ένωση και να 
εκμεταλλευτούμε την ενταξιακή πορεία της Τουρκίας, τα συμφέροντα των 
εμπλεκομένων µε τα ενεργειακά στη Νοτιοανατολική Μεσόγειο χωρών και βεβαίως των 
δυο υπερδυνάμεων. Στόχος Θα εἶναι η ισχυροποίηση των στρατηγικών συνεργασιών 
(τριμερών και τετραμερών). Όλα αυτά στη βάση του Διεθνούς και Ευρωπαϊκού Δικαίου 
και στη βάση των ψηφισμάτων του ΟΗΕ και της Ευρωπαϊκής Ένωσης. 

ο Απαραίητη η αγαστή συνεργασία και συντονισμός µε την Ελλάδα σε όλους 
ανεξαιρέτως τους τοµείς. 

ο Αα πρέπει να πετύχουμε η Τουρκία να έχει κόστος απὀ την κατοχή της Κύπρου. Πρέπει 
να µας βρίσκει μπροστά της συνεχώς. Ταυτόχρονα Θα πρέπει να γνωρίζει ότι σε 
περίπτωση σωστής και δίκαιης λύσης του Κυπριακού Θα µπορεί να έχει και η Τουρκία, 
όπως όλες οι άλλες χώρες της Ν.Α. Μεσογείου όφελος απὀ τις συνεργασίες για τα 
ενεργειακά. 

ο Οι ευρύτερες συνεργασίες µε χώρες της περιοχής αλλά και µε χώρες που θέλουν να 
έχουν ρόλο στην περιοχή µας είναι πολύ σημαντικές και θα πρέπει να αξιοποιηθούν σε 
όλους τους τοµείς. 





ΕΚΤΟΠΙΣΜΕΝΟΙ 

ο Τα 46 χρόνια εἶναι πάρα πολλά. Θα πρέπει να προχωρήσουμε σε προγράµµατα 
οικονοµικής αντιστάθµισης της απώλειας χρήσης για τις περιουσίες στα κατεχόμενα 
εδάφη µας. Θα πρέπει να γίνει αναφορά στο Ευρωπαϊκό κοινοβούλιο για ειδικό βοήθημα 
εκ µόρους της Ευρωπαϊκής Ένωσης λόγω της Τουρκικής κατοχής που υποφέρειη Κύπρος 
σαν µοναδική χώρα όπου το 1/3 του πληθυσμού είναι εκτοπισµένο απὀ τις περιουσίες 
του, καθιστώντας παράλληλα αδύνατο τη χώρα µας να µπορεί να ανταπεξέλθει 
οικονομικά για την δίκαιη αποζημίωση της απώλειας εκμετάλλευσης της περιουσίας τους 
για 46 χρόνια. 

ο Ταυτόχρονα Θα πρέπει να ενισχυθούν τα προγράµµατα του Κεντρικού Φορέα Ισότιµης 
Κατανομής Βαρών. 

ο 2τηρίζουµε επαναφορά μεγαλύτερων ποσών για τα δύο στεγαστικά σχέδια που είναι σε 
ισχύ (αγορά και ανέγερση κατοικίας), ολοκλήρωση της εγκριµένης διαδικασίας 
διαχωρισμού και παραχώρηση κυβερνητικών οικοπέδων και οικίες σε κυβερνητικούς 
οικισμούς στους ήδη εγκριθέντες εκτοπισθέντες και περαιτέρω ενίσχυση των σχεδίων 
της Υπηρεσίας Μέριμνας και Αποκατάστασης Εκτοπισθέντων (ΥΜΑΠΙΕ). 

ο Πιστεύουμε ὅτι επιβάλλεται μεγαλύτερη κινητοποίήση για την Αμμόχωστο 
προασπίζοντας κάθε συμφέρον του Κύπριου Εκτοπισµένου. 


ΟΙΚΟΝΟΜΙΑ 

ΜΙΚΤΟ ΣΥΣΤΗΜΑ ΟΙΚΟΝΟΜΙΑΣ. ΑΝΕΡΓΙΑ, ΚΙΝΗΤΡΑ, ΠΜΙΚΡΑΤΙΚΟΙ, ΤΡΑΠΕΖΕΣ: 

ο Στηρίζουµε το μικτό σύστημα οικονομίας µε έµφαση στην οικονομική ανάπτυξη που να 
μας επιτρέπει να εφαρμόζουμε µια κοινωνική, ανθρωποκεντρική οικονομική πολιτική. 

ο Λάόσω της ανάπτυξης και ιδιαίτερα στον τοµέα της έρευνας και της καινοτομίας Θα 
αντιμετωπισθεί σε µεγάλο βαθµό το πρόβλημα της ανεργίας, ιδιαίτερα στους νόους 
επιστήµονες. Θα μπορούσαν να εξεταστούν επιπλέον κίνητρα γιατις ξένες επενδύσεις µε 
έμφαση και προτεραιότητα στην εργοδότηση νέων Ελληνοκυπρίων. 

ο Υποστηρίζουµε Φορολογικά κίνητρα για ένταξη νέων στην ιδιωτική πρωτοβουλία και στη 
δηµιουργία επιχειρήσεων, παράλληλα µε την ενίσχυση και διεύρυνση των προγραμμάτων 
νεανικής, γυναικείας επιχειρηµατικότητας καθώς και τη βελτίωση των προγραμμάτων 
έρευνας και καινοτομίας. 








ο Στόχος και διαρκής προσπάθεια µας, είναι η ενίσχυση της οικονοµικής δυνατότητας 
αλλά και των αναγκαίων υπηρεσιών που χρειάζονται οι συμπολίτες µας οι οποίοι έχουν 
Ιδιαίτερες ανάγκες (Άτομα µε Αναπηρία (ΑμεΑ), άνεργοι, ευάλωτες οµάδες, 
χαμηλοσυνταξιούχοι, πολύτεκνοι). 

ο Εξείσου απαραίτητη η ενίσχυση προγραμμάτων για µετοίκιση και δραστηριοποίηση νέων 
στις αγροτικές και κτηνοτροφικές περιοχές. 

ο Έμπρακτη θα εἶναι η στήριξη µας στις µικροµεσαίας επιχειρήσεις µε κίνητρα στην 
ανάπτυξη, στην απασχόληση και στη θεσµοθέτηση των ωραρίων των Γενικών Καταστημάτων 
(αργία της Κυριακής), αλλά και στη θέσπιση κατώτατου μισθού για όλα τα επαγγέλματα. 

ο Αα εργαστούμε για την ενίσχυση του πρωτογενούς τοµέα παρέχοντας κίνητρα και 
Φορολογικές διευκολύνσεις για τη δηµιουργία βιομηχανικής παραγωγής τοπικών 
προϊόντων και αγαθών. ΓΠαράλληλα προτείνουμε εκπόνηση ενός ολοκληρωμένου 
στρατηγικού σχεδιασμού/πλάνου ως πολιτεία για το ενδιαφέρον που υπάρχει για 
δηµιουργία μεγάλων βιομηχανικών μονάδων από το εξωτερικό, επιδιώκοντας µε αυτό τον 
τρόπο αύξηση των εσόδων και δηµιουργία νέων θέσεων εργασίας της χώρα µας από 
άλλους τοµείς περάν των υπηρεσιών και του Τουρισμού. 

ο Στηρίζουµε τη διατήρηση, την ενίσχυση και τον εκσυγχρονισμό των Ημικρατικών 
Οργανισμών για να μπορούν να ανταποκρίνονται στον ανταγωνισμό, που πρέπει να 
υπάρχει, ώστε να έχει όφελος ο καταναλωτής. 

ο 2τον Τραπεζικό τοµέα επιδιώκουμε τον ορθολογιστικό και δίκαιο εκσυγχρονισμό του 
νομοθετικού πλαισίου που καθορίζει τις σχέσεις μεταξύ των πιστωτικών ιδρυμάτων και 
των δανειοληπτών, µε απώτερο σκοπό τη δηµιουργία των πρακτικών αυτών που Θα 
στοχεύουν τόσο στην διατήρηση ενός υγιούς τραπεζικού συστήµατος αλλά και στην 
ανθρώπινη αντιμετώπιση όσων αναίτια και δικαιολογημένα βρίσκονται σήµερα σε 
αδυναμία αποπληρωμής. ἨἩ αποδοχή και διόρθωση των κακών πρακτικών και 
στρεβλώσεων του παρελθόντος, αποτελεί για εμάς ύψιστη βάση για τη σωστή παροχή 
νέων πιστωτικών διευκολύνσεων αλλά και την αντιμετώπιση των ΜΕΔ, πάντα κάτω από 
τον αυστηρότατο έλεγχο της Εποπτικής Αρχής, ενθαρρύνοντας έτσι την παροχή 
βιώσιμων αναδιαρθρώσεων έναντι των πλειστηριασμών. 

ο Εργαζόμαστε για την περαιτέρω ενίσχυση του Ταμείου Αλληλεγγύης και την ορθή 
αξιοποίηση του, ώστε οι «κουρεµένοι» καταθέτες, οι κάτοχοι αξιογράφων και οι μέτοχοι 
να έχουν τη δυνατότητα να περιορίσουν έστω και µερικώς τις απώλειες τους. 

ο Άμεση ανάγκη η στήριξη και δηµιουργία πλαισίου ανάκαμψης της Τουριστικής 
Βιομηχανίας µε διατήρηση των θέσεων εργασίας, που αποτελεί έναν από τους κυριότερ 
ους πυλώνες εσόδων της Κυπριακής οικονομίας. 

ΥΓΕΙΑ 

ο Στόχος η στήριξη και η συνεχής βελτίωση της μεγαλύτερης κοινωνικής αλλαγής στον τόπο µας, 
του ΓΕΣΥ, ώστε να παρέχεται στον Κύπριο ασθενή ποιοτική και αξιοπρεπής ιατροφαρµακευτική 
περίθαλψη. Επιβάλλεται αυστηρός έλεγχος των καταχρήσεων και οµαλή ένταξη των 
αυτονομηµένων Δημόσιων Νοσηλευτηρίων είναι απαραίτητα στοιχεία για τη συνέχεια. 


ΕΝΕΡΓΕΙΑΚΑ., ΠΕΡΙΒΑΛΛΟΝ ἂ ΠΡΟΣΤΑΣΙΑ ΤΩΝ ΖΩΩΝ 

ΕΝΕΡΓΕΙΑΚΑ: 

ο Ρ| Κύπρος µπορεί και πρέπει να καταστεί ενεργειακός κόμβος. Η συνεργασία µε τις 
χώρες της περιοχής και µε τις µεγάλες διεθνείς οταιρείες του τοµέα είναι απαραίτητες 
προὐποθέσεις για να μπορέσουμε να αντιμετωπίσουμε την Τουρκική προκλητικότητα. 

ο Θεωρούμε άκρως σηµαντική την περαιτόρω διείσδυση των συστηµάτων από 
Ανανεώσιμες Πηγές Ενέργειας (ΑΠΕ) στο ενεργειακό µας δυναμικό και τη δηµιουργία και 
λειτουργία Συστημάτων Αποθήκευσης ΜΗλεκτρικής Ενέργειας. 

ο [Ἰροτείνουμε τη δηµιουργία µονάδας καύσης οικιακών στόρεων αποβλήτων σε 
κλιβάνους υψηλής τεχνολογίας Φιλικούς στο περιβάλλον χαμηλών εκπομπών και την 
προοπτική παραγωγής ηλεκτρισμού από τα απόβλητα η οποία ταξινομείται στο ποσοστό 
των ΑΠΕ. 

ΠΕΡΙΒΑΛΛΟΝ: 

ο Να ενισχύσουμε τη σωστή νοοτροπία και την εµπέδωση των Ευρωπαϊκών Πολιτικών και 
Οδηγιών που έχουν εναρμονιστεί ή θα εναρμονιστούν στις εθνικές µας νομοθεσίες, για 
την αειφόρο ανάπτυξη µε κύρια βάση βεβαίως και τη Νέα Πράσινη Συμφωνία της ΕΕ, σε 
συνδυασμό των έργων υποδομής (πχ. ακόµη και σε περιοχές του δικτύου Ναϊμτα 2000 
πάντοτε µε τη διαδικασία µελέτης δόουσας εκτίμησης), µε σεβασμό και προστασία στο 
Περιβάλλον. 

ο | μετεξέλιξη του θεσμού του Επιτρόπου Περιβάλλοντος που δηµιουργήθηκετο 2006 µε 
την ανάγκη πλέον για τη δηµιουργία Υφυπουργείου Περιβάλλοντος, Κλιματικής Αλλαγής 
και Ενέργειας (και συγκεκριµένα των ΑΠΕ), χωρίς πρόσθετη δημοσιονομική επιβάρυνση, 
για καθορισμό και εκτέλεση ολοκληρωμένων πολιτικών µε βάση το Εθνικό Σχέδιο Δράσης 
συνάδει απόλυτα µε τα θόµατα που καλύπτονται απὀ την Ευρωπαϊκή πολιτική και τους 
πέντε βασικούς πυλώνες των στόχων για την Ενέργεια και το Κλίμα. 











ΠΡΟΣΤΑΣΙΑ ΤΩΝ ΖΩΩΝ: 

ο Δημιουργία θέσης Επιτρόπου Προστασίας των Ζώων ὀπου Θα απαρτίζεται από τις 
Κτηνιατρικές Υπηρεσίες επιδιώκοντας την ενίσχυση του προσωπικού, την Υπηρεσία Θήρας, 
Ειδικής Αστυνομίας Προστασίας Ζώων και Οµάδας προστασίας των αδέσποτων ζώων. 

ο Στήριξη αλλά και συνεχής έλεγχος σε όλους τους Φιλοζωικούς οργανισμούς για 
αποφυγή οποιασδήποτε οικονοµικής εκμετάλλευσης. 





ΑΝΙΥΝΑ 

ο ἠ αποστολή των Ενόπλων µας Δυνάμεων έχει διθυρυνθεί και αναπροσαρµοστεί στα 
καινούργια δεδοµένα του σήµερα. Το νέο γεωστρατηγικό και επιχειρησιακό περιβάλλον 
και η αναβάθμιση του ρόλου µας στην περιοχή, µετά τον εντοπισμό και των 
υδρογονανθράκων στην ΑΟΖ µας, αποτελούν πλέον σημαντικές παραμέτρους της 
αμυντικής µας στρατηγικής. 

ο Ὑποστηρίζουµε την αναφορά στον ΟΗΕ αλλά και στην Ευρωπαϊκή Ένωση για την 
ανάγκη παροχής ασφάλειας της περιοχής στην Κυπριακή ΑΟΖ. 

ο Επιτακτική ανάγκη, τα χρήματα του Κύπριου Φορολογούμενου που καταβάλλει για την 
Άμυνα να καταλήγουν αποκλειστικά στο Ταμείο Αμυντικής Θωράκισης. 

ο [Ἰαρόλο ότι εργαζόµαστε και υποστηρίζουµε την ειρηνική επίλυση του Κυπριακού 
προβλήματος, οφείλουμε να Φροντίζουµμε για την αμυντική µας θωράκιση, ως 
αποτρεπτικό παράγοντα ασφάλειας και για τη διαπραγµατευτική ισχύ µας. 

ο Για την υλοποίηση της αμυντικής µας στρατηγικής οφείλουμε ως Κράτος να θέσουμε 
ως προτεραιότητα µας την αναδιάρθρωση και εκσυγχρονισμό της Εθνικής Φρουράς, την 
αμυντική διπλωματία, την άµεση ενίσχυση του εξοπλιστικού προγράµµατος µε την αγορά 
σύγχρονων οπλικών συστηµάτων για τη χερσαία, θαλάσσια και εναέρια ασφάλεια του 
τόπου µας, ούτως ώστε να επιτύχουμε τους στρατηγικούς µας στόχους. 

ο Επιβάλλεται η σύναψη στρατιωτικών συμφωνιών µε Φίλια γειτονικά Κράτη. Πιστεύουμε 
στη χρησιμότητα των στρατιωτικών ασκήσεων µε γειτονικά Κράτη µε σκοπό την 
αλληλοεκπαίδευση και αύξηση της µαχητικής ισχύος. 


ΜΕΤΑΝΑΣΤΕΥΣΗ 
ο Το μεταναστευτικό είναι ίσως ένα από τα μεγαλύτερα προβλήματα που θα 
αντιμετωπίσει στο άµεσο µέλλον η πατρίδα µας. Θα εµποδίσουµε κἀθε ενορχηστρωµένο 





σχέδιο αλλοίωσης του πληθυσμού µε σχέδιο µορφής νέας εισβολής/εποικισμού µε το 
πρόσχημα της μετανάστευσης. Άλλο ο ρατσισμός και άλλο η αλλοίωση του δημµογραφικού 
χαρακτήρα της χώρας µας µε τη δική µας ανοχή ή αδιαφορία, γι αυτό θα ενισχύσουμε 
νομοθετικά κάθε σωστή αλλαγή προς αυτή την κατεύθυνση, µε επιπλέον αναβάθμιση των 
κριτηρίων αποδοχής των πολιτικών και των οικονομικών μεταναστών. 

ο Υποστηρίζουµε αυστηρότερους ελόγχους στις διαδικασίες εισόδου στη χώρα µας 
(θάλασσα, αεροδρόµια, πράσινη γραµµή κτλ), αυστηρή τήρηση των κριτηρίων για τους 
Φοιτητές απὀ τρίτες χώρες και εφαρµογή της διαδικασίας επαναπατρισμούὐ των 
παράνομων μεταναστών στις χώρες προέλευσης τους. 

ο Απαραίτητη η αναφορά στο Ευρωπαϊκό Κοινοβούλιο για την παροχή επιπλέον 
οικονοµικής βοήθειας δια τον επαναπατρισµό των παράνομων μεταναστών καθώς τα 
ποσοστἀ των προσφύγων που αναγράφονται σήµερα δεν ανταποκρίνονται στην 
πραγματικότητα λόγω της τεράστιας λίστας αναμονής όπου σε μερικές περιπτώσεις 
ξεπερνά τα δέκα χρόνια µε αποτέλεσµα να υπάρχει µεγάλη διαφορά στο όριο εισροής 
στις συγκριτικά µετις άλλες χώρες της Ευρώπης. Η Κύπρος κατατάσσεται δεύτερη χώρα 
στην Ευρώπη όσο αφορά την ανομµοιογένεια που επικρατεἰ. 

ο [Ἰαράλληλα οφείλουμε να δείχνουμε µεγάλη κατανόηση στους ανθρώπους από χώρες 
με πόλεμους και µε προβληματικές καταστάσεις, στα πλαίσια πάντα των νόμιµων 
μεταναστών που µπορεί να δεκτεί η Κύπρος, ενισχύοντας την οµαλή ένταξη και 
ενσωμάτωση αυτών των μεταναστών στο κοινωνικό σύνολο ενώ παράλληλα θα πρέπεινα 
αντιμετωπίσουμε αυστηρά το πρόβλημα µε την «γκετοποίηση» των γειτονιών στους 
κεντρικούς πυρήνες των πόλεων µας. Οδηγίες έλεγχου της άδειας παραμονής απὀ την 
Αστυνομία ώστε να παρέχεται ασφάλεια σε όλους τους νόµιµους πολίτες του Κράτους. 
ο Η διατήρηση του εθνικού και κοινωνικού ιστού της χωράς µας πρέπει να διαφυλαχθεί. 


ΠΑΙΔΕΙΑ 8. ΠΟΛΙΤΙΣΜΟΣ 

ΠΑΙΔΕΙΑ: 

ο | επένδυση στην Παιδεία αποτελεί όρο εθνικής επιβίωσης, ιδιαίτερα για εμάς που για 
46 χρόνια βρισκόμαστε υπό κατοχή. Σκοπός µας δεν εἶναι µόνο να διαμορφώσουμε 
παιδιά που θα έχουν πρόσβαση και κατοχή της γνώσης αλλά να διαμορφώσουμε σωστούς 
και υπεύθυνους ανθρώπους της εποχής τους. Χρειάζονται μεταρρυθμίσεις. Απαιτείται 
µία ολοκληρωμένη στρατηγική μεταρρυθμίσεων για την αναδιάρθρωση όλων των 








βαθμίδων εκπαίδευσης µε στόχο ένα ανοικτό και αξιοκρατικό εκπαιδευτικό σύστημα. 

ο Οι μεταρρυθμίσεις αυτές Θα πρέπει να είναι προϊόν κοινωνικού διαλόγου και σωστής 
προετοιμασίας και όχι επιβολής τους. 

ΠΟΛΙΤΙΣΜΟΣ: 

ο Την ἴδια ώρα, στήριξη και στρατηγικό πλάνο χρειάζεται ο Πολιτισμός, τόσο στο 
ανθρώπινο δυναμικό του που αφορά τους Καλλιτέχνες όλων των ειδικοτήτων όσο και στη 
µεγάλη εικόνα που µπορεί ο τόπος µας να προσελκύσει κόσµο ως πολιτιστικό προϊόν 
(πχ. Πάφος 2017). Η άµεση ανάγκη για τη δηµιουργία του Υφυπουργείου Πολιτισμού, 
χωρίς πρόσθετη δηµοσιονοµική επιβάρυνση, µπορεί να ενισχύσει όλα τα πιο πάνω ώστε ο 
Πολιτισμός να σταματήσει να εἶναι ο φτωχός συγγενής του συστήµατος. 


ΥΠΑΙΘΡΟΣ 

(ΟΡΕΙΝΕΣ ΚΟΙΝΟΤΗΤΕΣ ΚΑΙ ΚΟΙΝΟΤΗΤΕΣ ΑΚΑΜΑ) 

ο /| εκπόνηση της µελέτης από το γραφείο του Επιτρόπου Ορεινών Περιοχών «Εθνική 
Στρατηγική για την Ανάπτυξη των Ορεινών Κοινοτήτων Τροόδους», εἶναι η αφετηρία για 
την άµεση υλοποίηση µέτρων στην επανεκκίνηση της πληθυσμιακής ανάπτυξης και της 
δημιουργίας των απαραιτήτων υποδομών των ορεινών µας περιοχών και των Κοινοτήτων 
του Ακάμα. 

ο Υποστηρίζουµε την παροχή και αὐξηση των κινήτρων για τους κατοίκους Ορεινών 
περιοχών, όπως: Φορολογικές απαλλαγές σε σχέση µε τα καύσιμα κίνησης, ϱλαστικότητα 
στις πολεοδομικές απαιτήσεις (κατασκευή δρόμων, πεζοδροµίου, παραχώρηση χώρου 
πρασίνου κτλ), την κατάργηση των περιοριστικών κριτηρίων για την απόκτηση πρώτης 
κατοικίας απὀ νεαρά (ζευγάρια - βάσει της πολιτκής που εφαρµόζεται για τις 
συγκεκριμένες περιοχές, Φορολογικά κίνητρα για τη λειτουργία επιχειρήσεων και 
αγροτουριστικών καταλυμάτων, οικονομική αντιστάθµιση αναφορικά στη διατήρηση των 
περιοχών στο Δίκτυο Ναίω(α 2000. 

ο [Ἰαράλληλα υποστηρίζουµε σε επίπεδο υποδομών την αναβάθµιση και τη δηµιουργία 
περιφερειακών νοσοκομείων ή κοινοτικών ιατρείων για παροχή πρώτων βοηθειών και 
ιατρικής Φροντίδας, την επέκταση κινητών μονάδων του ΚΕΠ και του ΚΟΑΠΙ, την 
κατασκευή των αυτοκινητόδρομων (Κοκκινοτριµιθιάς -- Ευρύχου, Κλήρου -- Παλαιχωρίου, 
Παλώδια -- Σαϊττάς, [Πόλις Χρυσοχούς), τη βελτίωση και αναβάθμιση κύριων οδικών 
αρτηριών που οδηγούν στις Ορεινές Κοινότητες, τα κίνητρα για ανακαίνιση ἡή 
επιδιόρθωση κατοικιών, την προώθηση σχεδίου διαχωρισμού οικοπέδων κρατικής γης για 
Φτωχές οικογένειες και νεαρά ζευγάρια και βιοτεχνικών και κτηνοτροφικών περιοχών. 





ΓΡΑΦΕΙΟΚΡΑΤΙΑ ἃ ΜΕΤΑΡΡΥΘΜΙΣΕΙΣ ΔΥ - ΤΑ 

ΓΡΑΦΕΙΟΚΡΑΤΙΑ: 

ο | µείωση της γραφειοκρατίας και η ταχυτάτη εξυπηρέτηση πολιτών και επιχειρήσεων 
αποτελεί για εμάς στόχο πρωταρχικής σηµασίας. Πλεκτρονική διακυβέρνηση είναι πλέον 
απολυτή αναγκαιότητα (πχ. υποβολής αιτήσεων, πιστοποιητικών, παρακολούθησης 
έκδοσης αδειών και έργων και όχι µόνο πληρωμών λογαριασμών). 

ΔΗΜΟΣΙΑ ΥΠΗΡΕΣΙΑΙ/ΔΙΟΙΚΗΙΣΗ: 

ο | μεταρρύθμιση της Δημόσιας Υπηρεσίας είναι απαραίτητη ώστε να εµπεδωθεί ένα 
σύστηµα αξιοκρατίας, διαφάνειας και λογοδοσίας ως επίσης καλύτερες, ταχύτερες και 
ποιοτικότερες υπηρεσίες προς τον ιδιωτικό τοµέα, τον επιχειρηματικό κόσµο και το 
σύνολο των πολιτών. 

ΤΟΠΙΚΗ ΑΥΤΟΔΙΟΙΚΗΣΗ: 

ο | προσπάθεια είναι οι πολίτες να απολαμβάνουν την ποιότητα ζωής που τους αξίζει σε 
ένα οικονομικά βιώσιµμο μοντέλο, καταβάλλοντας χαμηλά τέλη και Φορολογίες και 
απολαμβάνοντας υψηλού ποιότητας υπηρεσίες. 

ο ἠ μεταρρύθμιση της Τοπικής Αυτοδιοίκησης πρέπει να προχωρήσει σωστά, δίκαια και 
λειτουργικά/εφαρμόσιµα µε όσες αλλαγές χρειαστούν να γίνουν, -όπως στο δημοκρατικό 
και αναλογικό τρόπο εκλογής των δημοτικών συμβούλων στα διαμερίσματα (πχ. µε βάση 
το υπάρχον σύστημα των βουλευτικών εκλογών), -κάποιες συνενώσεις Δήμων και 
κάποιων Κοινοτήτων, -στη διοίκηση για τους Επαρχιακούς Οργανισμούς Αυτοδιοίκησης, 
-στη διοίκηση για τις Σχολικές Εφορείες, -στο θέµα µετις Πολεοδομικές Αρχές και -στην 
παράταση ἡ ὀχιτης θητείας, 

ο Για την παρακολούθηση της εφαρµογής της ενοποίησης των υπηρεσιών των Δήμων και 
όλων των παραμέτρων μέχρι την συνένωση/ενοποίηση των νέων Δήμων στις επόμενες 
δηµοτικές εκλογές και για τη γενική ευθύνη υλοποίησης της μεταρρύθμισης της ΤΑ 
υποστηρίζουµε τη δηµιουργία της θέσης του Επίτροπου Μεταρρύθμισης Τοπικής 
Αυτοδιοίκησης. 











ΝΕΑ ΓΕΝΙΑ 

ο Το ανθρώπινο δυναμικό, ιδιαίτερα η νέα γενιά του τόπου µας διατηρείται σε υψηλό 
ακαδηµαϊκό και επαγγελματικό επίπεδο (µε τεχνογνωσία, καταρτισµό, όραμα, ελπίδα και 
τεκμηρίωση) και ακριβώς σε αυτό το δυναμικό πρέπει ως συντεταγµένο Κράτος να 


κτίσουµε, να επενδύσουµε και να τους ακούσουμε πραγματικά για ένα καλύτερο µέλλον 
της πατρίδας µας. Οι σημερινοί δύσκολοι, ανταγωνιστικοί και µεταβατικοί καιροί απαιτούν 
στοχευµένες ενέργειες µε επιστημονική τεκμηρίωση. 

ο Καλούμαστε λοιπόν να αξιοποιήσουµε τις γνώσεις, τις εξειδικευμένες και επιστημονικά 
θεμελιωµένες γνώσεις της νέας γενιάς, µε διάθεση προσφοράς προς την πατρίδα, 
την οικονομία, την παιδεία, την κοινωνία. 

ο Όι νέοι επιστήµονες µε την ενεργό συµµετοχή αποκτούν λόγο και ρόλο, 
καταρρίπτοντας το μύθο που θέλει τους νόους να είναι «Φερέφωνο» και ουραγοί των 
πολιτικών κομμάτων όπως λειτουργούν σήμερα. 


ΑΞΙΟΚΡΑΤΕΙΑ - ΔΙΑΦΑΝΕΙΑ - ΔΙΚΑΙΟΣΥΝΗ 

ο | αποκατάσταση της εμπιστοσύνης και η διατήρηση της δημοκρατίας εντός ενός 
ευνομούμενου κράτους, απαιτεί θεσµικές και δικαστικές μεταρρυθμίσεις, ενίσχυση των 
νομοθεσιών του ασυµβίβαστου, του δημοκρατικού ελέγχου και θεσµοθέτηση της 
λογοδοσίας. 

ο | δικαιοσύνη πρέπει να αποδίδεται γρήγορα. Ιδιατερα σε χρηµατοπιστωτικές 
διαφορές, γι’ αυτό εισηγούµαστε τη δηµιουργία ενός Εξώδικου και Εξειδικευµένου Φορέα 
στα υφιστάμενα πρότυπα άλλων Ευρωπαϊκών Κρατών, ο οποίος σε πολύ σύντομο χρόνο 
και µε δεσμµευτικὀ τρόπο, να αποφασίζει θέµατα όπως το νόμιμο ποσό οφειλής, 
καταχρηστικότητας, υπερχρεώσεων κτλ. 

ο Ἠρθ6 επιτέλους η ώρα να λειτουργήσει πραγματικά η ισονομία και η ισοπολιτεία και 
όλοι οι πολίτες να αντιμετωπίζονται δίκαια και αντικειμενικά. Γι’ αυτό θεωρούμε αναγκαίο 
η στήριξη και η ενίσχυση των Εποπτικών Θεσμών µε συγκεκριμένη όµως διαδικασία 
λογοδοσίας στη βάση νόµου. 

ο 2τηρίζουµε τη σύσταση ενιαίας Ειδικής Επιτροπής Διερεύνησης Ασυμβίβαστου και 
Ελέγχου του Πόθεν Έσχες όλων των Κρατικών Αξιωματούχων. 

ο Σ2τηρίζουµε τη δηµιουργία Ανεξάρτητης Επιτροπής Προσλήψεων, Προαγωγών και 
Μετακινήσεων για όλους τους Δήμους καιτους Ημικρατικούς Οργανισμούς στα πρότυπα 
της ΕΔΥ και της ΕΕἳΥ. 


ΟΡΙΖΟΝΤΙΑ ΨΗΦΟΦΟΡΙΑ 
ο Υποστηρίζουµε την εφαρµογή της οριζόντιας ψηφοφορίας µε συγκεκριμένη δίκαιη 
διαδικασία που καταθέσαµε στη Βουλή των Αντιπρόσωπων. 

«Ως ξεχωριστή Οµάδα, όλοι δοµείς που αποτελούμµε την 
Πολιτική Πλατφόρμα «Συνεργασία Δημοκρατικών 
Δυνάμεων», Θα συνεχίσουμε να εκπροσωπούµε τους 
πολίτες, υποστηρίζοντας θέσεις και πολιτικές που µας 
εκφράζουν και είναι ταυτισµένες µε τη φιλοσοφία µας, 
υπεύθυνα, δημιουργικά και συναινετικά, 

έμπρακτα κοντά στον πολίτη. ΓΙολιτικές µε στόχευση 
στην προστασία της µεσαίας τάξης, των μικρομεσαίων 
και το ανθρωποκεντρικό μικτό οικονομικό σύστημα. 


Όραμα µας, είναι να µετατρέψουμε την Κύπρο 

σε ένα Κράτος αποτελεσματικό, που να προσανατολίζεται 
στο κοινό συμφέρον, να προάγει την εμπιστοσύνη 

και να παρέχει την οικονομική ευρωστία και ασφάλεια 

που να µεγιστοποιεί τη δυνατότητα επιτυχίας 

και το βιοτικό επίπεδο όλων των πολιτών». 





ΣΥΝΕΡΓΑΣΙΑ 
ΔΗΜΟΚΡΑΤΙΚΩΝ 
ΔΥΝΑΜΕΩΝ 

